Նման նկարիչներից է Սամվել Լաճիկյանը, որը, 1995թ. մեկնելով ԱՄՆ, 18 տարի անց կրկին իր հայրենի Գյումրի վերադարձավ այն համոզումով, որ արվեստի ճշմարիտ գործեր օտար եզերքներում չեն կարող ստեղծվել: «Դրսում ինչ նկարել եմ, արմատները դարձյալ այստեղ՝ Հայաստանում են: Սիրել ու սիրում եմ ծննդավայրս՝ Գյումրին,– ասում է նկարիչը և ավելացնում,- ինձ համար այն շարունակում է մնալ Սանդուխտ մամիս պատմած Արեգնազանի հեքիաթի կախարդական աշխարհը՝ իր Անդաս թագավորով ու կենսախինդ մարդկանցով»։